Сянная мука

Сянна́я мука́ — грубы корм, які атрымліваецца шляхам размолу высакаякаснага сена.

Высушанае да вільготнасці не больш за 12 % сена здрабняюць, затым размолваюць універсальнымі млынамі, малатковымі драбілкамі або збожжавымі млынамі. Якасць сянной мукі злежыць ад віду травы, тэрміну яе ўборкі і спосабу сушкі. Добрай сыравінай з’яўляюцца бабовыя травы ў фазе бутанізацыі і ў пачатку цвіцення, а таксама бабова-злакавыя і бабова-злакава-разнатраўныя сумесі. У 100 кг сянной мукі з канюшыны, напрыклад, утрымліваецца 70,2 кармавой адзінкі і 7,2 кг засваяльных бялкоў. Сянная мука багатая на карацін (100—150 мг у 1 кг) і вітаміны.

Выкарыстоўваюць сянную муку ў якасці дабавак да рацыёнаў свіней, птушкі, радзей буйной рагатай жывёлы ў выглядзе гранул, брыкетаў і ў рассыпным выглядзе. Таксама сянная мука выкарыстоўваецца ў складзе камбікармоў.

 Гл. таксама 
 Травяная мука

 Зноскі 

 Літаратура 



 Сянны́ // 

 Спасылкі 
 Мошкутело И., Рындина Д., Срокина Е. Сенная мука в составе комбикормов для свиней // Комбикорма, № 6, 2017.
 Сенная мука // «Мегаэнциклопедия Кирилла и Мефодия» megabook.ru

Катэгорыя:Сельская гаспадарка
Катэгорыя:Корм
Катэгорыя:Мука